tomron87/hebrew-wikipedia-sentences-corpus huggingface dataset:
אתר התיירות החשוב ביותר הוא קתדרלת נוטרדאם שנבנתה החל ב-1225 היא שופצה במהלך המאה ה-19 בהדרכת אז'ן עמנואל ויולה-לה-דוק.
ניתן לסייר סביב מגדליה וחומותיה של העיר העתיקה ולהשקיף על פיתוליו של הנהר ארמנסון.
המוזיאון העירוני מכיל פסלים מימי הביניים וציורים מן המאה השבע עשרה ועד המאה התשע עשרה.
שער סוביני שהוקם ב-1417 שעליו חרותה הכתובת: "אנשי סמור מקבלים בברכה את כל הבאים בשעריה".
סמוּר (שם מדעי: Mustela) הוא סוג טורף במשפחת הסמוריים.
בסוג זה נכללים כ-15 מינים, ובהם ההרמין, חמוס השלגים, חמוס סיבירי וחמוס מבאיש ממנו בוית החמוס.
אורכם של הסמורים נע בין 12 ל-45 סנטימטר, ולרובם יש פרווה אדומה או חומה ובטן לבנה.
מינים מסוימים משירים בחורף ופרוותם נעשית לבנה.
אורך זנבם נע בין 22 ל-33 סנטימטר.
גופם של הסמורים הוא ארוך וגלילי, ורגליהם קצרות, מה שמאפשר להם להיכנס אל תוך מחילות בחיפוש אחר טרף, מכרסמים בעיקר.
הסמורים מצויים בכל העולם מלבד אוסטרליה ואנטארקטיקה.
הסמורים האפריקאים מוגבלים לחלקה הצפוני של היבשת, וכך גם הסמורים בדרום אמריקה.
לעומת זאת, הם נפוצים בכל שטחי צפון אמריקה, אירופה ואסיה (מלבד איים שונים, ואזורים מסוימים כגון תת היבשת ההודית).
הם הובאו על ידי האדם למקומות נוספים כמו ניו זילנד.
הסמורים חיים במגוון של בתי גידול, ואלו משתנים ממין למין.
הם נפוצים מהקטבים, במקרה של חמוס השלגים וההרמין, עד ליערות הגשם במקרה של הסמור הקולומביאני וסמור האמזונאס, ואפילו עד לאזורים עירוניים, כמו במקרה של הסמור המצרי.
הסמורים מסמלים בתרבויות רבות מרמה וגנבה, זאת בעיקר בשל חיבתם לחפצים נוצצים.
בספרות הסמור משמש לעיתים כסמל לנוכל.
כמו כן, הסמורים מפורסמים בגלל הנזקים שהם גורמים לחקלאות, על ידי טריפת תרנגולות.
עם זאת, יחסו של האדם לסמור אינו שלילי לגמרי.
החמוס המבוית הוא חיית מחמד נפוצה, גם בישראל.
בתקופות קדומות היה נהוג להשתמש בו, ובסמורים אחרים, בתור מדבירים טבעיים - הם היו ניזונים ממכרסמים בשדות, ובכך עוזרים לחקלאים.
זה הוביל לכך שכמה מיני סמורים הובאו לאזורים שונים בעולם, והדוגמה הבולטת ביותר לכך הם הסמורים בניו זילנד.
חמוס השלגים, ההרמין, והחמוס המבאיש הביאו שם תועלת בהתחלה אך בהדרגה הפכו למזיקים.
כיום הם נחשבים לגורמי פגיעה משמעותייים במערכת האקולוגית.
שם שם מדעי מצב שימור תפוצה סמור האמזונאס Mustela africana LC דרום אמריקה סמור הררי Mustela altaica NT אירופה, צפון ודרום אסיה הרמין Mustela erminea LC אירופה, צפון אסיה וצפון אמריקה.
הובא בידי האדם לניו זילנד ולסאו טומה סמור מלאי Mustela nudipes LC דרום אסיה חמוס מבאיש Mustela putorius LC אירופה, צפון אפריקה וצפון-מערב אסיה.
הובא בידי האדם לניו זילנד חמוס סיבירי Mustela sibirica LC אירופה, צפון ודרום אסיה סמור מפוספס-גב Mustela strigidorsa LC דרום אסיה סמור מצרי Mustela subpalmata LC מצריים
סָמוֹקוֹב (בבולגרית: Cамоков) היא עיר בשטח מחוז סופיה, בדרום-מערב בולגריה, השוכנת 40 ק"מ מהבירה סופיה, 36 ק"מ מדופניצה ו-12 ק"מ מאתר הסקי בורובץ המצוי בשטח השיפוט שלה.
בעיר עובר תוואי הנהר איסקר, שמוצאו בהרי רילה.
היישוב נוסד בראשית המאה ה-15 כמחנה כורים אשר עסקו בכריית ברזל באזור.
התעוד הכתוב הראשון ליישוב קיים בתעודות עות'מאניות מ-1455. החל מראשית המאה ה-16 נודעה העיר כצומת מסחר ובה בתי מלאכה לייצור אמצעי לחימה לצבא ולצי העות'מאני, שהתבססו על חרשי הברזל שהתגוררו בה.
באמצע המאה ה-19, בעידן התחייה הלאומית הבולגרית, נודעה העיר כמרכז תרבותי ורוחני ובה התגוררו סופרים, ציירים ואדריכלים.
לאחר המלחמה העות'מאנית-רוסית (1877–1878), הפכה מתוקף חוזה סן סטפנו חלק מנסיכות בולגריה.
בראשית המאה ה-20 התפתחה במקום גם תעשיית טקסטיל, עיבוד נחושת וטבק.
בסמיכות לעיר מצויים שני נתיבי תעבורה אירופיים – עורק מספר 4, המחבר את מרכז אירופה דרך בולגריה לאיסטנבול, ועורק מספר 8, כביש חוצה-בלקן, שנתיבו עובר דרך אלבניה, מקדוניה, בולגריה ורומניה.
ענף התיירות מניב את עיקר התוצר המקומי הגולמי, ובשטח הרשות המקומית ישנם גם מספר מפעלי טקסטיל, עיבוד עץ ומתכת.
סמוקוב נודעת בכל בולגריה בתפוחי האדמה המגודלים בשטחה.
התחבורה מהעיר ואליה מתבצעת באמצעות אוטובוסים.
קהילה יהודית מאורגנת בעיר מתועדת במסמכים עות'מאניים החל משלהי המאה ה-17. התיישבות היהודים במקום עוררה את התנגדותם של התושבים המקומיים מחשש לאיבוד פרנסתם.
ב-1861 נחנך בית הכנסת בסמוקוב.
בימי המלחמה העות'מאנית-רוסית נמלטו עשרות מיהודי סופיה לעיר, ולאחר עלייתו לשלטון של אלכסנדר בטנברג הם שבו לסופיה בלוויית חלק מיהודי סמוקוב.
בראשית המאה ה-20 נכללה העיר ברשימת 34 הקהילות המאורגנות בממלכת בולגריה, ומנתה כ-1,000 נפשות, אשר היוו עשירית מכלל תושביה.
לפי נתוני מערכת החינוך היהודית, החל מסוף מלחמת העולם הראשונה חלה ירידה משמעותית במספר בני הקהילה, במקביל למשבר הכלכלי והדמוגרפי החריף שחוותה כל הממלכה, עד לכדי 500 נפשות בפרוץ מלחמת העולם השנייה.
ב-9 במרץ 1943 הוטל בעיר סמוקוב עוצר וב-10 במרץ לאחר חצות בוצעה אקציה בידי שוטרים בולגרים: היהודים הוצאו מבתיהם והובלו בליווי חמוש אל חצר בית הספר היסודי, שם רוכזו לקראת גירוש למחנה טרבלינקה בהתאם לצו שעליו חתם המלך בוריס השלישי.
שעות האימה הסתיימו בצהרי היום, כאשר הגיע פקודת השעיית הגירוש והיהודים שוחררו לבתיהם.
לאחר תום המלחמה עלו מרבית היהודים למדינת ישראל במסגרת גל העלייה ההמוני בין השנים 1947–1949. ב-28 במאי 1949 בשלהי גל העלייה, ערך הקונסיסטוריון של יהודי בולגריה מפקד ובסמוקוב נמנו 85 יהודים.
במהלך שנות ה-60 של המאה ה-20 בוצעו תיקוני ריצוף מסגד במסגד בייראקלי שבעיר, באמצעות מצבות שנבזזו מבית הקברות היהודי ונלקחו לשימוש משני.
על המצבות כיתוב בעברית, לאדינו וצרפתית.
בסוף המאה ה-20 התגורר בעיר מניין יהודים.
בעיר סמוקוב נולד ויקטור שם-טוב, לשעבר חבר הכנסת ושר בממשלות ישראל.
באפריל 2018 חתם ארגון "שלום" ארגון הגג של יהודי בולגריה על הסכם עם עיריית סמוקוב ובו הועבר מבנה בית הכנסת בעיר לרשות העירייה וזאת לצורך שיפוצו.
נכון לאוגוסט 2025 טרם הוחל בשיפוץ.
סמולנד (שוודית: Småland) הוא חבל ארץ בדרום שוודיה.
זהו חבל כפרי, עתיר-אגמים, ובו מרכז תעשיית הזכוכית השוודית.
בשטחו הוא הגדול בחבלי יטאלנד ואחד הגדולים בשוודיה, וצפיפות האוכלוסייה בו היא פחות מרבע מזו של החבל השכן מדרום, סקונה.
מלבד סקונה, החבלים שגובלים בסמולנד הם מדרום בלקיניה, ממערב הלנד ווסטרייטלנד ומצפון אסטרייטלנד.
במזרח נמתח חוף הים הבלטי.
עקבות ההיסטוריה של סמולנד מגיעות עד לעידן האבן, שמחלקו המאוחר נמצאו שרידי תרבות במיוחד לאורך החוף.
בתקופה הוויקינגית הופק ברזל באדמת החבל הלחה, ובראשית ימי הביניים נשלטה ממלכת שוודיה מטירה באגם וטרן.
במהלך ימי הביניים הייתה קאלמאר הגדולה בערי שוודיה.
המסחר הבלטי בברזל רוכז בה, ומסביבותיה יצא במאה ה-16 מרד-האיכרים מול מדיניות המיסוי והכנסייה של המלך גוסטב ואסה, שהתפתח למלחמת אזרחים נגד המלך.
מאמצע המאה ה-19 נכנסה תעשיית העץ, ואז הזכוכית, במקומו של הברזל.
מאז, ועד לאמצע המאה ה-20, כילו שרפות חלקים נרחבים מיישובי סמולנד.
היום הערים הגדולות בחבל הן:
סמוליאן (בבולגרית: Смолян) היא עיר ואתר סקי בדרום בולגריה, בירת מחוז סמוליאן, השוכנת על הרכס המרכזי של הרודופי, 260 ק"מ דרומית מזרחית לבירה סופיה.
עדויות להתיישבות אנושית מאורגנת של, טים תראקים מתוארכות למאה ה-13 לפנה"ס, תקופת הברונזה המאוחרת.
במהלך המאה ה-1 לפנה"ס נכבש האזור על ידי הרפובליקה הרומית ועם הפיצול באימפריה הרומית עבר לחזקת האימפריה הביזנטית.
במהלך המאה ה-5 מרבית תושבי האזור קיבלו על עצמם את הנצרות.
בסמיכות לעיר נמצאו שרידי בזיליקות מתקופת האימפריה הבולגרית הראשונה.
במחצית השנייה של המאה ה-14 נפל האזור בידי האימפריה העות'מאנית והעיר מוזכרת בשמה המודרני בתעודות עות'מאניות מן המאה ה-17.
ב-17 בינואר 1878, במהלך המלחמה העות'מאנית-רוסית (1877–1878) נכבשה העיר על ידי צבא האימפריה הרוסית.
סמוליאן נותרה מתוקף סיכומי קונגרס ברלין, בשטח המחוז העות'מאני האוטונומי רומליה המזרחית.
ב-1885 הכריז אלכסנדר בטנברג, נסיך בולגריה באופן חד צדדי על איחוד בין רומליה המזרחית לנסיכות בולגריה, סוגיה שהובילה לפריצת מלחמת בולגריה–סרביה (1885).
ב-3 במרץ 1886 נחתם הסכם בוקרשט אשר סיים את המלחמה ובמסגרתו נמסר החבל לבולגרים לפיקדון בן 5 שנים שמעולם לא הוחזר, להוציא את אזורי קרדז'אלי וסמוליאן שנותרו בחזקת העות'מאנים.
במהלך מלחמת הבלקן הראשונה ב-21 באוקטובר 1912, נכבשה סמוליאן בידי צבא ממלכת בולגריה ומאז נותרה בחזקת הבולגרים.
בראשית שנות ה-80 רדף המשטר הקומוניסטי בראשות טודור ז'יבקוב את בני המיעוט הטורקי במדינה ובכלל זה כפה עליהם אימוץ שמות בעלי קונוטציה סלאבית ועשרות אלפים מהם נאלצו להגר מבולגריה לטורקיה.
באמצע שנות ה-80, הציעה המפלגה הקומוניסטית בסמוליאן להחיל את תהליך ה"בולגריזציה" גם על יהודי בולגריה והנהגת המפלגה בסופיה דחתה את הצעתה על הסף.
התחבורה הציבורית לסמוליאן מתנהלת באמצעות אוטובוסים ומוניות.
העיר מקושרת ליישובי הסביבה באמצעות רשת כבישים עירוניים ובין עירוניים.
24.6% משטח הרשות המקומית מיועד לחקלאות והגידול העיקרי הוא תפוחי אדמה.
כמו כן מגדלים צאן ובקר לתעשיות הבשר וחלב.
בשטח הרשות המקומית קיימים מפעל טקסטיל, מאפייה ומפעל ממתקים.
חלק נכבד מהתוצר המקומי הגולמי מגיע מענף התיירות, בעיקר הארחת תיירים המגיעים לאתרי הסקי, סביבת העיר.
אוכלוסיית סמוליאן מצויה במגמת קיטון בשל שיעור תמותה הגדול משיעור הילודה ובשל הגירה שלילית.
51% מהאוכלוסייה הן נשים ו-49% הם גברים.
בסמוליאן שורר אקלים ממוזג הררי והטמפרטורה השנתית הממוצעת נעה בין 7oc ל-9oc.
כמות המשקעים השנתית הממוצעת נעה מ-700 מ"מ ועד 900 מ"מ.
מחוז (אובלסט) סמוליאן (בבולגרית: Област Смолян) הוא אחד מ-28 מחוזות בולגריה השוכן במרכז דרומה של בולגריה, על רכז הרי הרודופי, גובל ביוון ובירתו היא העיר סמוליאן.
התיישבות מאורגנת של שבטים תראקים בשטח מחוז סמוליאן, מתוארכת לתקופת הברונזה המאוחרת.
באזור נמצאו שרידי יישובים מבוצרים מהמאה ה-4 לפנה"ס, עידן הממלכה התראקית.
במהלך המאה ה-1 לפנה"ס נכבש האזור על ידי האימפריה הרומית ובשלהי המאה ה-4, לאחר הפיצול באימפריה עבר לחזקת האימפריה הביזנטית.
במהלך המאה ה-6 היגרו לאזור שבטים סלאבים ופרוטו בולגארים, שהיוו בהמשך את הגרעין ליסוד האימפריה הבולגרית הראשונה.
בשטח מחוז סמוליאן מצויים שרידים רבים מתקופת האימפריה הבולגרית הראשונה והשנייה.
במחצית השנייה של המאה ה-14 נכבש האזור בידי צבא האימפריה העות'מאנית ונותר בחזקת העות'מאנית כ-500 שנים.
במהלך המלחמה העות'מאנית-רוסית (1877–1878) נכבש האזור על ידי צבא האימפריה הרוסית, אך מתוקף סיכומי קונגרס ברלין נכלל בשטח המחוז העות'מאני האוטונומי רומליה המזרחית.
לאחר מלחמת בולגריה–סרביה (1885) נמסר חבל רומליה המזרחית לבולגריה, אך חלקים ממחוז סמוליאן המודרני ובכלל זה עיר הבירה הושארו בידי העות'מאנים.
באוקטובר 1912, במהלך מלחמת הבלקן הראשונה נכבשו כל שטחי המחוז בידי צבא ממלכת בולגריה ומאז נותרו בחזקת הבולגרים.
במהלך שנות ה-80 נאלצו אלפי תושבים ממוצא טורקי להגר מהמחוז לטורקיה, בשל רדיפתם בידי משטרו של טודור ז'יווקוב.
כלכלת המחוז נסמכת על תיירות, כרייה, עיבוד עץ, ייצור חלקי מכונות, חקלאות וגידול צאן, חזירים ובקר לתעשיות החלב והבשר.
הגידולים העיקריים הם תפוחי אדמה, שיפון ושעורה.
במזרח המחוז מצויים מכרות אבץ.
אוכלוסיית המחוז מצויה במגמת קיטון עקב שיעור תמותה העולה על שיעור הילודה ושיעור הגירה שלילי, בעיקר הגירת עבודה.
בעשור הראשון של המאה ה-21 קטנה אוכלוסיית המחוז בשיעור של 11.33 אחוזים.
מבחינת התמהיל המגדרי עולה, כי 51.2 אחוזים הן נשים ו-48.8 אחוזים הם גברים.
מבחינת התמהיל האתני עולה, כי 86.67 אחוזים הם בולגרים, 4.35 אחוזים הם טורקים וכחצי אחוז הם בני הרומה.
לפי נתוני מפקד האוכלוסין שנערך ב-2001 עולה, כי 29.7 אחוזים מהאוכלוסייה מחזיקים בדת הנוצרית אורתודוקסית, 41.95 אחוזים הם מוסלמים סונים ו-27.85 אחוזים הגדירו עצמם אתאיסטים.
סמוק שמפיי (בספרדית: Semuc Champey) הוא אזור מוגן במחוז אלטה וראפאס במרכז גואטמלה, סמוך לעיירה לנקין.
האתר בנוי מגשר טבעי של אבן גיר קשה באורך של כ-300 מטרים, מתחתיו זורם נהר הקחאבון, שחצב באבן הרכה יותר.
על הגשר עצמו נוצרה סדרה מרהיבה של מפלים וברכות רדודות, בהן זורמים מים לאורך כל השנה.
ביער הגשם הטרופי המקיף את האתר זוהו יותר מ-100 מיני ציפורים ועשרות נוספות של מיני יונקים וזוחלים.
ההגעה לסמוק שמפיי בעבר הייתה קשה ומסובכת, אך מאז הכרזתו כאתר לאומי בשנת 1999 יותר ויותר מבקרים מגיעים למקום, שנחשב לאטרקציה תיירותית פופולרית בגואטמלה.
סמור או וויזל הוא דמות משנה בדיונית המופיעה בחוברות הקומיקס דדפול ביקום מארוול קומיקס.
הדמות הופיעה לראשונה בחוברת Cable #3 מיולי 1993, ונוצרה על ידי הכותב פביאן ניצ'זה והמאייר ג'ו מדוריירה.
סמור הוא האלטר אגו של ג'ק האמר, ידיד, עוזר, ברוקר מידע וסוחר נשק עבור דדפול.
אף על פי שסמור אולי חברו הטוב ביותר של דדפול, זה האחרון עדיין מתעלל בו או פוגע בו לעיתים קרובות, בגלל מצבי הרוח התכופים שלו ומצבו הנפשי הרעוע.
לאחרונה הופיע סמור כנבל בסדרת קומיקס המפגישה בין דדפול לספיידרמן, במהלכה טען כי דדפול הרס את חייו.
את דמותו של סמור מגלם בסרט הלייב אקשן "דדפול" ו"דדפול 2" השחקן טי.
מקור אפשרי, פעילויות ראשוניות עם דדפול
מקור אפשרי לדמותו של סמור גורס כי ג'ק האמר היה צעיר גאון שלמד באוניברסיטת האמפייר סטייט לצד גוון סטייסי ופיטר פארקר, שהתחרה עמו על לבה של גוון סטייסי ועל קבלת משרת התמחות תחת נורמן אוסבורן.
במקביל, הגיע שכיר החרב דדפול לעבר זה, לאחר שנסע בזמן בעת קרב נגד אוונג'רס האגמים הגדולים.
בהכירו את הגרסה העתידית של האמר החליט דדפול להיעזר בו לתיקון מכשיר הטלפורטציה שלו, ולשם כך התחזה לפיטר פארקר ומסר לאוסבורן מידע כוזב על היותו של האמר מכור לסמים.
דדפול ניצל את דיכאונו של האמר מאובדן חלומותיו וגרם לו להשתכר ולתקן את מכשיר הטלפורטציה שלו, וייעץ לו להיות ספק נשק בעתיד.
האמר הקשיב לעצתו, ונעשה לספק וסוחר נשקים המספק שירות לשכירי חרב ופושעים שונים.
הוא פגש בדמותו האמיתית של דדפול לראשונה אחרי שהוא עזב את תוכנית "נשק אקס".
הוא נעשה לתומך קבוע של דדפול, שהתעלל בו לעיתים קרובות.
באחת מפעילותיו של דדפול בסרייבו הותקף סמור בידי נבל נוסע בזמן בשם סינסיר, שדרש לדעת את משימתו הנוכחית של דדפול.
סמור גילה לסינסיר כי דדפול מחפש אחר חברתו ונסה קרלייל, והוא עזב אותו במנוחה.
סמור פיתח מערכת יחסים ידידותית אך לא קלה עם דדפול, ששיתף עמו פעולה נגד שכירי חרב אחרים במאבק לקבלת ירושתו של לורד הפשע טוליבר.
מאוחר יותר החלו השניים לעבוד בבית הגיהנום, מקום מפגש של שכירי חרב המיועד להשגת עבודה.
בתקופה זו נחטף סמור בידי טאסקמאסטר עבור שירותיו, והוא הציע לו להצטרף אליו תמורת סכום כספי גדול יותר משהוא מקבל תחת שירותו של דדפול.
סמור סירב והחליט לחזור לשירותו של דדפול, לאחר שהוא הפגין כלפיו חמלה והבטיח להתקין חיבור טלוויזיה בכבלים לערוץ .
נאמנותו לדדפול הוכחה פעם נוספת כאשר הגן על שמו הטוב של מעסיקו בבית הגיהנום, לאחר ששכיר חרב בשם טי-ריי יצא נגדו בהיעדרו.
לבסוף, טי-ריי החליט להתייצב נגד דדפול באופן פיזי, ושלח את סמור ליידעו.
בחיפושיו הגיע סמור לביתו של דדפול בסן פרנסיסקו, שם מצא את אלתיאה, זקנה עיוורת שדדפול כלא להנאתו בלבד.
סמור החל לבקר את אלתיאה עד שהתגלה בידי דדפול, שכלא את שניים בחדר חשוך מלא בחפצים חדים ומכשירי עינויים בשם "הקופסה".
כשיצא מהקופסה החליט סמור לנתק קשר עם דדפול, ולהמשיך את חייו בלי מעורבותו.
זמן מה לאחר מכן נתקל סמור בדדפול האמנזי, סייע בשיקום זיכרונותיו וגרם לחידוש הקשר ביניהם.
הוא חזר לדרכיו והמשיך לעבוד עם דדפול, שבאחת מפעילויותיהם ביקש מסמור להסתנן לשורות ארגון הידרה ולאסוף עבורו מידע.
דדפול שכח משהותו של סמור בארגון עד שנודע לו כי וולברין מתכנן לטבוח בבסיס הארגון בו סמור שהה, והוא חילץ אותו בסיועו של סוכן הידרה עריק בשם בוב.
סמור ככל הנראה נטש את דדפול, ונעשה לגיבור-על הפועל בלאס וגאס תחת הכינוי "הבית", והוא נעזר בחליפת שריון מתקדמת ומקבל מימון מבתי קזינו מקומיים.
הוא נרגש מההזדמנות לצאת לקרב נגד דדפול, אותו הוא מביס וכולא בגרסה משלו לקופסה.
דדפול ברח, גנב את אחת מחליפותיו של סמור, והציג את עצמו כעוזר נאמן בזהות "ויילדקארד" הבדויה.
לאחר שזהותו התגלה, דדפול מתמרן את סמור וגריזלי לשורת אירועים, המובילים לפיטוריו של סמור וכליאתו בקופסה.
הוא מוצא מהקופסה בידי שכיר החרב החייזרי מאצ'ו גומז כחלק מתוכניתו לאיסוף יחידת נקמה בדדפול.
למרות חרדתו הרבה שרד סמור את המפגש החוזר עם דדפול, אך נהרג מאוחר יותר, ונשמתו הגיעה לגיהנום.
בגיהנום הציע השד מפיסטו לסמור את תחייתו המחודשת, בתמורה לסיוע בלכידת נשמתו של פיטר פארקר, הלא הוא גיבור-העל ספיידרמן.
סמור הופיע בכדור הארץ תחת זהות "חולה אפס" המסתורי, ושכר את דדפול להרוג את פארקר בזהותו האזרחית.
כדי לשכנע את דדפול להסכים להצעה שכר חולה אפס את מיסטריו להתקיף את ניו יורק וליצור הסחת דעת, בעזרתה יכל להתגנב לתעשיות פארקר ולהשתיל ראיות כוזבות המקשרות את פעילויות התאגיד לניסויים לא-חוקיים בחי אדם.
כאשר דדפול הצליח במשימה, חולה אפס התחזה לפארקר וגנב את מאגר תעשיות פארקר הנוגע לפיצול גנטי.
דדפול גילה כי רומה, וביקש מליידי מוות להחיות את פארקר כטובה אישית.
השניים יצאו לקרב נגד חולה אפס, שהשיג דגימות DNA שלהם והשתגר מהמקום.
בבסיסו יצר חולה אפס שיבוט של ספיידרמן ודדפול בשם "עכבישה קטנה", מתנקשת פסיכופתית עם כוחותיהם של ספיידרמן ודדפול שנועדה לאתגר את פארקר.
אחרי שנוכח במעשיה האכזריים של הברייה שיצר, חולה אפס פנה לעזרתם של הגיבורים בחרטה על מעשיו, ונהרג בידי עכבישה קטנה.
בביקור זמני בחיים לאחר המוות התעמת דדפול עם מטופל אפס, שחשף את זהותו ומטרותיו, וציין כי הוא הובא למצבו הנוכחי בידי ההתעללות שעבר בידי דדפול.
מאוחר יותר, מפיסטו פנה לסמור בנוגע למזימה הקשורה לדדפול.
סמולן היא קונבנציה בברידג' המשלימה את סטיימן (ברידג').
קונבנציית סמולן מתייחסת למצבים בהם למשיב להכרזת 1NT או 2NT יש לפחות חמישה קלפים באחת מסדרות המייג'ור וארבעה קלפים בסדרת המייג'ור השנייה והפותח שלל רביעייה במייג'ור.
הקונבנציה קרויה על שמו של ממציאה, שחקן הברידג' האמריקאי מיכאל סמולן (1940-1992).
קונבנציית סמולן מאפשרת למשיב להראות את חלוקת היד שלו בצורה מדויקת לאחר הכרזת הפותח, תוך שמירה על הגמישות במציאת החוזה הטוב ביותר.
המהלך העיקרי בקונבנציה הוא הכרזת הסדרה הנגדית (הארוכה פחות) ולאחר מכן הכרזת סדרת החמישה קלפים על ידי הפותח, אם יש לו תמיכה.
שימוש בקונבנציה זו מסייע להימנע מבעיות בכניסות לידיים ולעיתים קרובות מוביל לחוזים בטוחים יותר ברמות גבוהות.
על ההכרזה הזו של עונה שותפו (להלן: המשיב) 2 או 3 בהתאמה.
הפותח מכריז 2 או 3 בהתאמה ועל ידי כך שולל רביעייה במייג'ור.
אם למשיב יש מספיק נקודות למשחק מלא הוא משתמש בקונבנציית סמולן.
ההכרזה הבאה של המשיב ייחודית לקונבנציה זו.
המשיב מכריז את סדרת המייג'ור הקצרה יותר בקפיצה.
3 מתאר יד עם ארבעה קלפים בסדרת ה וחמישה קלפים בסדרת ה .
3 מתאר יד עם חמישה קלפים בסדרת ה וארבעה קלפים בסדרת ה .
לאחר פתיחה של 2NT מכריזים את המייג'ור שבו ארבעה קלפים ללא קפיצה.
ההכרזה השנייה של הפותח היא:
בגובה ארבע במייג'ור שבו לשותפו חמישה קלפים כאשר יש לו שלושה קלפים באותה סדרה
3NT כאשר יש לו שני קלפים בלבד באותה סדרה.
לאחר הכרזת 3NT המשיב עשוי להכריז Pass עם חמישה קלפים ו 4 עם שישה קלפים בסדרת המייג'ור.
הכרזת 4 היא הכרזת טרנספר על מנת ששותפו יכריז את סדרת המייג'ור הזו בגובה ארבע.
לאחר שבאמצעות קונבנציית סטיימן לא נמצאה התאמה של ארבעה קלפים בסדרת מייג'ור, מאפשרת קונבנציית סמולן, לחפש התאמה של חמישה קלפים מול שלושה קלפים בסדרת מייג'ור.
השחקן שלו חמישה קלפים בסדרת מייג'ור אחת וארבעה קלפים בסדרה המייג'ור השנייה, מכריז דווקא בסדרה עם ארבעה קלפים, על מנת ששותפו המחזיק ברוב המקרים ביד חזקה יותר, יהיה זה שישחק והוא עצמו יהיה בדומם.
בהקשר זה, הרעיון דומה לרעיון בהכרזת ג'קובי טרנספר.
כאשר לא נמצאה התאמה ויש חמישה קלפים מול שני קלפים בסדרת מייג'ור אחת וארבעה קלפים מול שלושה קלפים בסדרת המייג'ור השנייה החוזה עשוי להיות ללא שליט.
אין ארבעה קלפים בסדרת ה .
יש ארבעה קלפים בסדרת ה ו-5 קלפים לפחות בסדרת ה ו-10 נקודות או יותר.
יש לי שלושה קלפים בסדרת ה מול חמישה או יותר קלפים של השותף ולכן בירתי בחוזה של .
סמור אפריקאי (שם מדעי: Poecilogale albinucha) הוא מין יחיד בסוגו במשפחת הסמוריים.
חי באפריקה ומזכיר בצבעו מעט בואש, אך קטן ממנו בהרבה וריחו חלש בהרבה.
הסמור האפריקאי הוא אחד הטורפים הקטנים ביותר באפריקה.
אורכו של פרט בוגר 27–32 סנטימטר.
משקלם הממוצע של הזכרים הוא 339 גרם ושל הנקבות 251 גרם.
גופו של הסמור שחור עם ארבעה פסים גדולים לבנים-חיוורים לאורך הגוף עד לראש.
הזנב לבן וגם חלקו העליון של הראש.
הראש קטן יחסית ואוזניים לא בולטות.
יש לסמור בלוטות ריח הפולטות נוזל בעל ריח חריף כשהסמור מרגיש מאוים.
סמורים אלה נפוצים ברחבי אפריקה שמדרום לסהרה במגוון בתי גידול ומדינות.
הם נמצאים מהרפובליקה הדמוקרטית של קונגו עד קניה בצפון ועד לדרום אפריקה בדרום.
הם חיים בעיקר בסוואנות אבל גם ביערות ואפילו באזורים הרריים נמוכים.
הסמורים הם ציידים ליליים נמרצים ואוכלי בשר של יונקים קטנים, זוחלים וציפורים ובעיקר מכרסמים קטנים.
הם נושכים את טרפם בצוואר בעזרת ניביהם הארוכים וכך הורגים אותו.
לעיתים הם לוקחים את טרפם למאורה שלהם.
הם חיים לבד או במשפחה, במאורה שחפרו בעצמם או שמצאו.
הזכרים טריטוריאליים מאוד וכאשר ייתקלו אחד בשני יתחילו מריבה אגרסיבית וקולנית ביותר.
סמור ארך-זנב (שם מדעי: Mustela frenata) הוא מין של סמור החי מדרום קנדה, לאורך אמריקה הצפונית בארצות הברית ומקסיקו ולאורך אמריקה המרכזית ועד לצפונה של אמריקה הדרומית במגוון בתי גידול.
קרוי כך בשל זנבו הארוך והעבה.
הוא מתמחה בלכידת מכרסמים קטנים במחילות שבערבות הפתוחות.
הוא אחד הגדולים שבמיני הסמוריים: אורכו 300–350 מ"מ ומשקלו 90–360 גרם.
הפרווה חומה מלמעלה ולבנה צהבהבה מלמטה.
הדבר הבולט בו הוא זנבו הארוך בעל הקצה השחור.
מבנה גופו ואורח חייו מזכיר מאוד את ההרמין.
הסמור חי במגוון בתי גידול אבל במיוחד בערבות עשב שופעות, בהן מתחבאים מיני מכרסמים רבים שהם טרפו העיקרי.
לאחר שצד את טרפו הוא לוקח אותו למאורתו כדי לאכול.
הוא צד גם ארנבות, עופות, זוחלים ודו-חיים.
יונק זה תואר על ידי החוקר מרטין ליכטנשטיין ב-1831.
סמונידס איש אמורגוס (ביוונית עתיקה: Σημωνίδης ὁ Ἀμοργῖνος) הוא משורר יווני מהמאה השביעית לפנה"ס של שירה יאמבית ואלגרית.
שירתו שרדה כציטוטים המצוטטים בידי סופרים ומשוררים אחרים.
יצירתו הידועה והארוכה ביותר עוסקת בסיווג של נשים.
שמו של המחבר לקוח מתוך אזכורו במספר ספרי לקסיקון, בניהם הלקסיקון המפורסם "ספר האטימולוגיה הגדול" (Ἐτυμολογικὸν Μέγα).
סְמוֹלֶנְסְק הוא מועדון כדורגל רוסי לשעבר מהעיר סמולנסק שנוסד בשנת 2019 והתמודד בליגה השנייה, השלישית בחשיבותה במערך הליגות ברוסיה, בתחילת עונת 2021/2022
המועדון נוסד בשנת 2019 בשם מועדון הכדורגל סמולנסק במקום מועדון דנייפר סמולנסק.
המועדון הוקם ביוזמת ממשלת מחוז סמולנסק ונרשם להתמודדות בליגת הכדורגל המקצוענית החל מעונת 2019/2020. בעונת 2021/2022 העפילה לשלב 64 האחרונות ב, אך באוגוסט 2021 המועדון פורק.
סְמוֹצֶ'ה - ביוגרפיה של רחוב יהודי בוורשה הוא ספר מאת בני מר המתאר את ההווי היהודי ברחוב סמוצ'ה שבוורשה בתקופה שלפני מלחמת העולם השנייה.
בספר נעשה ניסיון להקים לתחייה במילים רחוב יהודי בוורשה שנמחה לחלוטין בשואה, באמצעות שברי ידיעות השאובות מתוך עיתונות התקופה ומן הספרות, תעודות, עדויות שבעל פה ותצלומים.
הספר מתאר את השינוי שעברו תושבי הרחוב בחלקה הראשון של המאה ה-20. הספר יצא לאור בשנת 2018 בהוצאת מאגנס.
בני מר, המחבר, מעביר הרצאות בנושא הספר, במסגרת תוכנית של אוניברסיטת תל אביב ובית התפוצות.
כל אחד מחמשת הפרקים הראשונים בספר עוסק בבניין ספציפי או בחלק מסוים של הרחוב.
פרקים נוספים עוסקים בהיבטים של הרחוב לפי נושאים: הילדים והנוער היהודי, יחסי יהודים-פולנים וסופרים יהודים.
כרקע לאירועים המתוארים בספר, משמשים קטעי עיתון שתיארו את האירוע בזמן אמת.
סגנון הספר בולט בבחירת המחבר שלא להתמקד בדמות אחת או בפרשייה מסוימת, אלא ממפה בשיטתיות רחוב שלם לאורך תקופה של כמה עשרות שנים, בשפה פרוזה מנוקדת בהומור.
לאורך הספר מוטמעים קטעי עיתונות עסיסיים לצד קטעי ספרות.
חוקר הספרות מתן חרמוני, אשר בחר את סמוצ'ה ל"ספר השנה" שלו, מתאר: .
הרקע לכתיבת הספר היה שיר אידישאי "מיין שוועסטער חיה", שהבית הראשון בו עסק ברחוב סמוצ'ה:
הספר תורגם לצרפתית בידי ז'יל רוזייה ב-2021, ויצא לאור בהוצאת l'Antilope.ב-2025 תורגם הספר לפולנית בידי פיוטר פז'ינסקי, ויצא בהוצאת Wydawnictwo Czarne.
סמולטרניג (בנורווגית: Smultring; בתרגום מילולי: טבעת-שומן), או בשמה הנוסף היורטטקאק (hjortetakk) היא הגרסה הנורווגית של הסופגנייה.
קוטרן של סופגניות אלו קטן.
לא נהוג למלא אותן במילוי או לצפותן בציפוי.
לסופגניית סמולטרינג יש צורה של טורוס.
בנורווגיה נמכרות הסופגניות בדוכנים ניידים ובחג המולד בדוכנים נייחים.
הסמולטרינג הוא מאכל פופולרי בקרב נורווגים החיים מחוץ לארצם, ובפרט בקרב חברי הקהילה הנורווגית במינסוטה, המוסיפים למאכל גביע גלידה מסורתי וריסקרם (פודינג אורז נורווגי).
היורטבקלס (Hjortebakkels) הן צורה אחרת של הסופגניות, בהן הבצק נקשר בצורה המזכירה בייגלה.
נהוג לתבול ולטגן סופגניות אלה בברנדי.
את הסופגניות מטגנים בשומן חם (לא בשמן רגיל) ועל כן יש לנקוט בזהירות יתרה בעת הכנתן.
במקרה שהשומן מתחיל להישרף יש מייד לכסות את המחבת או הסיר במכסה כדי לחנוק את האש.
לעולם אין לשפוך מים קרים ישירות לתוך המחבת, שכן המים שוקלים יותר מן השומן ועל כן מיד ישקעו לתחתית המחבת וירתחו.
במקרה זה, אם התנאים נוחים דיים, אדי המים יכולים לדחוף את השומן השורף החוצה מן הסיר או המחבת וכך להגביר את סכנת השרפה.
סמולנסק (בפולנית: Smoleńsk) הוא סרט דרמה ומותחן פולני בבימויו של אנטוני קראוזה, שהופק בשנים 2013–2016.
הסרט ספג ביקורת רבה על היותו תעמולתי, משום שהתמקד בתאוריית קשר לפיה רוסיה התנקשה בנשיא הפולני, שלא הוכחה והתגלתה בהמשך כטעות אנוש של הטייסים.
עלילת הסרט מתייחסת להתרסקות מטוס ה- Tu-154M הצבאי ב-10 באפריל 2010 בסמולנסק ונועדה להציג את סיפורם של אנשים שנאספו סביב אירוע זה שנפגעו מהטרגדיה.
גיבורת הסיפור היא העיתונאית נינה (במקור בשם אווה), המנהלת פעילויות שמטרתן לברר את האמת על הקטסטרופה.
בהתחלה, נינה ספקנית לגבי תאוריית ההתנקשות, היא מוצאת שהיא מצערת.
עם זאת, יחסה משתנה במהלך הפעולה בעקבות ראיונות עם בני משפחותיהם של קורבנות האסון.
היא מדברת בין היתר עם אלמנת האלוף אנדז'יי בלסיק והוריו של אחד הטייסים.
בתקופה בה נינה מתחילה להעלות בחומרים שלה סוגיות שמועלות על ידי תומכי תאוריית ההתנקשות, הממונה עליה נוזף בה ואומר לה לא להעלות סוגיות כאלה.
נינה משוכנעת עוד יותר בקונספירציה שלה לאחר ששמעה על ויכוח לכאורה של הגנרל בלסיק עם הצוות לפני שהמריא.
נינה טוענת בריאיון לרשת TVM-SAT כי היא "הגיעה לעדים אמינים".
אולם מאוחר יותר מתברר שהוויכוח לא התרחש.
לאחר פרסום דו"ח האסון הפולני, מפעיל מצלמות שהוא חבר קרוב של נינה קובע שההנחות שהושמעו בדו"ח מומחה זה אינן הגיוניות.
בהמשך לומדת נינה על מותם של עדי מפתח במקרה האסון.
על פי הסרט, כולם מתו בהתאבדות במקומות מבודדים.
נינה נפגשת גם עם עיתונאית ימנית, וגם נוסעת לשיקגו להיפגש עם עיתונאים אמריקאים.
במהלך שהותה בארצות הברית היא משתתפת בישיבה של מועדון Gazeta Polska במהלכו נפגשת עם אנשים אחרים המאמינים בתאוריית ההתנקשות ואז היא לומדת על האפשרות לפיצוץ על מטוס הטופולב.
נינה, עם זאת, לא מגלה מי אחראי לאסון, או כיצד הגיעו למטוס חומרי נפץ.
הצופה יכול לנחש רק על תוצאת חקירת העיתונאית על סמך שברי הטיסה מ-10 באפריל, המוצגים במהלך המחצית השנייה של הסרט.
הם מראים את ההמראה, שיחות טייסים והתנהגות הנוסעים.
ברגע קריטי, הטייס מנסה להרים את המכונה, אך זו אינה מגיבה לפקודות הטייס, ומתרחש פיצוץ בכנף.
הנפשה נוספת מציגה את הפיצוצים הבאים ואת הרגע בו המטוס פגע בקרקע.
בסצנה הבאה מצטרפים רוחם של קורבנות קאטין לרוח הרפאים של הנשיא ואשתו.
סוף הסרט מראה את תומכי תאוריית ההתנקשות יוזמים הפיכה בקרקובסקה פשדמיישצ'ה בוורשה.
גם דמויות בדיוניות וגם אנשים אמיתיים מופיעים בסרט.
התפקיד הראשי הראשון של אדם אמיתי היה דמותה של הגברת הראשונה של הרפובליקה של פולין, מריה קצ'ינסקה, בגילומה של אווה דלקובסקה.
בדצמבר 2013 נודע כי את לך קצ'ינסקי יגלם לך לוטוצקי (Lech Łotocki).
בינואר 2014, הבמאי הודיע על ליהוקים נוספים, כולל הגיבורה הראשית של הסרט, בגילומה של ביאטה פידו.
ביאטה פידו - עיתונאית נינה
מאסיי פולטוראק - מפעיל מצלמות
רדבאד קליינסטרה - עורך העיתון של נינה
הלינה סבונארסקה - אמה של נינה
מקיאז' גרוג' - אביה של נינה
לך לטוצקי - נשיא רפובליקת פולין לך קצ'ינסקי
אווה דלקובסקה - הגברת הראשונה מריה קצ'ינסקה
רוברט דודזיק - ארטור ווסטיל, טייס מטוס יאק-40
פיוטר מקרסקי - רפאל קובלצ'קו, הטייס השני של מטוס יאק-40
תומאש רדוויץ - טכנאי טיסה של מטוס היאק-40
בלנקה קצ'ורובסקה - אנטה זולינסקה, דיילת במטוס יאק-40
ג'רזי זלניק - דיפלומט (תומאש טורובסקי )
קטרזינה אנאנייבסקה - אנה ולנטינוביץ'
ויטולד זאבוקליצקי - גנרל אנדז'יי בלסיק
אלדונה סטרוזיק - אווה בלסיק, אלמנת הגנרל אנדז'יי בלסיק
מקייז' ברזוסקה - מפקד טופולב Tu-154
מירוסלבה מרצ'לוק - אמו של מפקד Tu-154
רישארד מרוז - אביו של מפקד Tu-154
אלצהבה לנסקה - דיילת של מטוס Tu-154
מלגורצאטה מאסלנקה - אשתו של טכנאי יאק-40
אנטונינה קראייבסקה - בת לטכנאי של יאק-40
מטילדה קראייבסקה - בת לטכנאי של יאק-40
מרתה אלבורסקה - קרובת משפחת קרבנות האסון
קטרזינה ברנובסקה - קרובת משפחת קרבנות האסון
מריה גלדקובסקה - קרובה לקרבנות האסון
דגמרה סימינסקה - קרובת משפחת קרבנות האסון
מיכא קולה - קרוב משפחה של קורבן האסון
ווישצ'ר צ'ינסקי - קרוב משפחה של קורבן האסון
קרישטוף זאקרז'סקי - קרוב משפחה של קרבנות האסון
הובאנס אלכסניאן - אל"ם ניקולאי קרסנוקוקי
מארק פרובוש - ידיד אביה של נינה
אנה סמוזנק - עיתונאית ימנית
מארק בוקובסקי - טייס מנוסה
פיוטר באג'ור - ראש לשכת הנשיא (מאסיי אופוסינסקי) דומיניקה פיגארסקה - אלמנת סמולנסק
אילאה זמג'יו - בקר ממגדל שדה התעופה בסמולנסק
מרסין קרבצ'יק - עיתונאית רשת TVM-SAT
ראיין פסקו - עיתונאי משיקגו
ג'ייסון תריו - עיתונאי אמריקאי
ג'ון ויסגרבר - עיתונאי אמריקאי
רנדל גלרה - עיתונאי אמריקני
האנה ביניאשביץ' - אישה ממועדון בשיקגו
ז'אנה גראסימובה - רוסייה בסמולנסק
תומאש דומגאלה - תובע רוסי
אנדז'יי לוצ'יבסקי - אלוף קומנדו
קרול פיוטר זאפהלה - קצין הסוכנות לביטחון פנים
יאקוב וייז'ורק - שגריר גאורגיה בפולין
הוברט זדוניאק - נשיא גאורגיה (מיכאיל סאקשווילי)
אנדז'יי גלזר - ידידה של אמה של נינה
מיכה רודניק - ראש הפרוטוקול הדיפלומטי בלשכת הנשיא
ויזלב טשז'אשץ' - כומר בהלוויה
מסיאיי פאבליצקי הפך למפיק הסרט ואילו הכספים להפקה הגיעו מספונסרים ותורמים.
גיוס הכספים נוהל על ידי קרן סמולנסק 2010, האחראית לתמיכה והפצת הסרט.
מרסין וולסקי, תומאש ליסיאק, פאבליצקי, אנטוני קראוזה עבדו על התסריט של הסרט.
עבודת ההפקה, החלה בשנת 2012, כשחקירת ההתרסקות האמיתית אך זה הושלמה, הצילומים לסרט החלו ב-10 באפריל 2013 בוורשה מול ארמון הנשיאות.
באותו חודש צולמו תמונות בשדה התעופה ביאלה פודלסקה, במקום שדה התעופה הצבאי סמולנסק-צפון.
תקופת הצילום העיקרית החלה ב-24 בפברואר 2015 ו-17 ימי צילום הושלמו עד 18 במרץ 2015. מיקומים נוספים כללו גם את דמבלין ושיקגו באפריל 2015. הצילומים הושלמו במאי 2015.
הסרט ספג ביקורות שליליות על ידי המבקרים.
האשמות המבקרים השכיחות ביותר בסרט היו: תסריט ועריכה כאוטית, משחק גרוע, תפקידי דמות שנכתבו גרועים ותעמולה .
בתחילת פברואר 2017 הסרט היה במאה הפקות הקולנוע הראשונות המדורגות ביותר באתר IMDb .
דירוג הסרט הממוצע במצטבר באתר Mediakrytyk הפולני הוא 2.8 מתוך 10 בהתבסס על 33 ביקורות .
בניגוד לציפיות המפיקים, בסוף השבוע הראשון להקרנתו השיג הסרט תוצאה ממוצעת, כשהוא מושך פחות מ-108,000 צופים לבתי קולנוע, שתורגמו לפתיחה ה-18 הטובה ביותר של 2016 בבתי הקולנוע הפולניים .
באפריל 2017 הוא דורג בתור הסרט הגרוע ביותר של השנה - "על שחזור קולנוע ריאליסטי סוציאליסטי במתכונתו הטהורה ביותר (רק בקטבים הפוכים)", כמו גם בקטגוריות הבימוי הגרוע ביותר, סרט מביך בנושא חשוב, התסריט הגרוע ביותר, תפקיד נשי הגרוע ביותר, הצמד הגרוע ביותר על המסך והסצנה המביכה ביותר .
סמולוויל היא עיירה בדיונית בחוברות הקומיקס של סופרבוי וסופרמן מבית DC קומיקס.
זוהי העיירה שבה גדל קלארק קנט.
העיירה היא מקום ההתרחשות המרכזי בקומיקס סופרבוי ועל תושביה סופרבוי מגן בסיפורי הקומיקס.
בחוברות הקומיקס המוקדמות מתור הזהב, שמה של העיירה עדיין לא צוין.
הקומיקסאי ג'ון ביירן הרחיב מעט על ההיסטוריה של העיירה במיני-סדרת הקומיקס "World Of Smallville" (1988).
מיקומה של העיירה לא הוגדר במפורש בקומיקס מההתחלה והשתנה בין הסיפורים.
היא מוקמה פעמים רבות בקרבת מטרופוליס ומידווייל, ביתה החדש של סופרגירל על פני כדור הארץ.
החוברת "All-New Collectors' Edition #C-55" (1978), שהציגה את חתונתם של חבר וחברת לגיון גיבורי-העל, סאטורן גירל ולייטנינג לאד, ממקמת את העיירה באזור ניו ג'רזי.
כל המקורות אחרי שנת 1986 ממקמים את העיירה בקנזס.
הקישור הראשון במדיה של העיירה למיקום מסוים נעשה בתסכית הרדיו "adventures of superman".
בסיפור "The Secret Rocket" (ספטמבר–אוקטובר 1947) יש מספר אזכורים לכך שקלארק קנט הצעיר גדל בחווה של איבן קנט באיווה.
העיר הקרובה ביותר ששמה מושמע היא סנטרוויל הקיימת במציאות.
ב-"superman family #195" (מאי–יוני 1979), קלארק קנט ולאנה לאנג נוסעים ב לא רחוק מן העיירה.
מדינות שהכביש עובר בהן במציאות הן: יוטה, קולורדו, קנזס, מיזורי, אילינוי, אינדיאנה, אוהיו, וירג'יניה המערבית, פנסילבניה ומרילנד.
מפה של מטרופוליס מהעתיד שבו חיים לגיון גיבורי-העל כלולה בקומיקס "Legion of Super-Heroes" כרך 2, #313 (יולי 1984).
לפי המפה, העיירה נמצאת בצפון-מזרח פנסילבניה או בצפון ניו ג'רזי, והיא משולבת במטרופוליס כמחוז היסטורי.
בעדכונים למפה שפורסמו לאחר 1986, העיירה הוסרה רטרואקטיבית כדי להתאים לשינויים במיקומה בכותרים הבאים.
מיני-סדרת הקומיקס "The Kents" מסוף שנות ה-90 מיקמה את העיירה במזרח קנזס, במרחק של רכיבה בת יום על סוס מהעיר פאולה שבמטרופולין של קנזס סיטי.
חלקו הראשון של הסיפור "Repo Man" מיקם את העיירה בקנזס, במרחק של כ-90 קילומטר מהעיר סלינה ובקו של ג'נקשן סיטי .
במציאות נמצאת העיר דוראנס בנקודה דומה.
בקשת הסיפור "The Search For Kryptonite" מסופר כיצד תושבים עם מוטציות מחריבים את העיירה עד שממשלת ארצות הברית מתערבת ושולחת כוחות מיוחדים לקנזס.
בנובלה "Death and Life of Superman" (1993), ג'ונתן ומרתה קנט נוסעים לסמולוויל מ בעיר גרט בנד שבקנזס, מה שמרמז שהם גרים במרכז קנזס.
כל האדפטציות הקולנועיות והטלוויזיוניות מאז שנות השמונים המאזכרות את העיירה ממקמות אותה במדינת קנזס בארצות הברית.
דאגלס פארקר – צ'יף המשטרה בעיירה
משפחת קנט – מתור הכסף ורטרואקטיבית אף מתור הזהב
משפחת לותור (Luthor) במקור, שהפכה את שמה לרותול (Rohtul)
קנת "קני" ברייברמן / קונדויט
שםסוגתחוםאסמכתאותסמולוויל סנטינלמערכת עיתון מקומיתתקשורתסמולוויל טיימס רידרמערכת עיתון מקומיתתקשורתבית הספר התיכון סמולווילבית ספר תיכוןחינוךWSMVתחנת רדיותקשורתתחנת משטרה בראשות צ'יףמשטרהחוקמחלקה משטרתית בראשות שריףמשטרהחוקלא הוקםקניוןמסחר
בנובלה "Miracle Monday" (1981) בספרי סופרמן של אליוט ס.
מגין , העיירה נמצאת בקנזס.
גם בנובלה It's Superman!"" של טום דה הייבן , שעלילתה מתרחשת ב-1938, העיירה נמצאת בקנזס.
העיירה מופיעה לראשונה בלייב-אקשן על המסך הגדול בסרט סופרמן בכיכוב כריסטופר ריב ונמצאת בקנזס.
בכל סרטי סופרמן הבאים – בכיכוב כריסטופר ריב, ברנדון ראות והנרי קאוויל – העיירה נמצאת בקנזס.
העיירה מופיעה לראשונה בלייב-אקשן על מסך הטלוויזיה בסדרה "סופרבוי".
בכל סדרות הטלווזיה הבאות בהפצת WBTV העיירה נמצאת בקנזס ומצולמת ביישובים חקלאיים ובקומונות חקלאיות שונות במערב התיכון ובמערב קנדה.
העיירה מופיעה בסרטים המצוירים "סופרמן נגד האליטה" , "סופרמן: יום הדין" , "סופרמן/באטמן: אפוקליפסה" .
העיירה מופיעה בסדרה המצוירת "סופרמן: סדרת האנימציה" ומוזכרת כבר בפרק הראשון כעיירה שנמצאת בקנזס ולא מוכרת בחוף המזרחי.
רובין / טים דרייק, בלו ביטל / חיימה רייס , ארסנל / רוי הרפר המקורי ואימפולס / בארט אלן נכנסים כתיירים במסווה לחממות של "לקסקורפ" ומתפצלים מקבוצת התיירים באמצע הסיור.
הם משיגים דגימה מהוויטמינים שחיפשו, אך בדרכם החוצה, הם נתקלים בבלאק ביטל .
אחרי הצטרפות גרין ביטל לקרב, הגיבורים מתקבצים מחדש.
בחוות קנט נפגש הצוות של רובין, בלו ביטל, אימופלס וארסנל, יחד עם גרין ביטל, בצוות של נייטווינג / דיק גרייסון וסופרבוי / קונור קנט.
לקס לות'ר וונדל סאבאג' דנים בנזק שנגרם למפעלים שבחממות, ומסיקים שקווי הייצור העיקריים של הוויטמינים לא נפגעו.
העיירה מופיעה במשחק הווידאו DC Universe Online .
בעלילת המשחק, לקס לות'ר ערך ניסוי בגופם של תושבי העיירה באמצעות דגימת DNA מדומסדיי שהיה לכוד בכלוב באסם ליד חוות קנט.
ג'ונתן קנט, לאנה לאנג ופיט רוס היו בין התושבים שהפכו ליצורים דמויי דומסדיי.
סמולוויל היא סדרת טלוויזיה אמריקנית, שנכתבה על ידי הכותבים והמפיקים אלפרד גוף ומיילס מילר ומבוססת על דמות גיבור-העל סופרמן.
הסדרה מתארת את הרפתקאות קלארק קנט, נער המתגורר בעיירה הבדיונית סמולוויל שבקנזס, לאורך לימודיו בתיכון ובאוניברסיטה, בעבודתו הראשונה ככתב ובזוגיות הטרייה עם לויס ליין.
במולטיוורס של DC זה יקום earth-167.
פרק הפיילוט שודר ב-16 באוקטובר 2001. עונות 1–5 שודרו ברשת The WB.
ב-2004 ערוץ הכבלים ABC Family התחיל לשדר את עונה 1. ב-24 בינואר 2006 הוכרזה רשת אמריקנית חדשה The CW.
ב-17 בספטמבר 2006 The WB שידרה את השידור האחרון וב-18 בספטמבר 2006 The CW שידרה את השידור הראשון לעונת השידורים 2006–2007 והסדרה עברה אוטומטית אליה עם סדרות דרמה רבות מ-The WB ומ-UPN.
ערוץ הכבלים ABC Family המשיך לשדר 5 עונות עד 2007 בשידורים חוזרים.
באוקטובר 2011 התחילה סינדיקציה של כל העונות בערוץ הכבלים והלוויין TNT ובאוקטובר 2016 הסדרה עלתה ל-Hulu.
בישראל עונות 1–4 שודרו בערוץ AXN של סרטי סוני של HOT ובערוץ yesWeekend של Yes.
הסדרה מבוססת על דמותו של גיבור-העל סופרמן של חברת DC קומיקס, שנוצר על ידי ג'רי סיגל וג'ו שוסטר.
קשתות סיפור רבות מהקומיקס עובדו לקווי עלילה במהלך העונות.
הסדרה מתארת את הרפתקאותיו של קלארק קנט המתגורר בעיירה בדיונית בשם סמולוויל שבקנזס בשנים שלפני אימוץ הזהות "סופרמן".
ארבע העונות הראשונות מציגות את חייו של הנער קלארק בשנות לימודיו בתיכון.
העונה החמישית מציגה את שנת לימודיו היחידה באוניברסיטה עד שנשר ממנה.
שלוש העונות האחרונות מציגות את עבודתו ככתב במערכת העיתון "הדיילי פלנט" לצד תפקודו כגיבור על מסתורי בעיר מטרופוליס ובעולם, את זהות גיבור העל החדשה שלו ואת התפתחותה.
שתי העונות האחרונות מציגות את הזוגיות של קלארק ולויס ליין.
הסדרה מתחילה בגילוי של קלארק קנט כי הוא חייזר שנשלח לכדור הארץ בחללית שהביאה עמה את סופת המטאורים שפקדה את העיירה ביום שבו אומץ.
קלארק מתמודד עם "פריקי המטאורים", בני אדם שהחשיפה למטאוריטים גרמה להם למוטציה וליכולות על.
הוא מגלה לאט לאט עוד ועוד כוחות על שניחן בהם.
בפרק הבכורה, מכוניתו של לקס לות'ר מתנגשת בקלארק, מפילה אותו מגשר לנהר ומתרסקת אחריו.
קלארק מציל את לקס והשניים מתיידדים.
לקס חוקר את פרטי התאונה, קלארק מגלה זאת וכועס על החדירה לפרטיותו, ולקס מבטיח להפסיק אך ממשיך ואוסף מידע על קלארק.
לאורך כל העונה קלארק מתמודד עם אהבתו הלא ממומשת ללאנה, הקשורה בחברות עם ויטני, כאשר בסוף העונה הוא מגלה את אהבתו לקלואי.
בפרק האחרון בעונה ויטני מתגייס למארינס, סודו של קלארק מתגלה לכתב האינקוויזטור, וסופת טורנדו מחריבה חלק גדול מהעיירה.
כתב האינקוויזיטור מת וסודו של קלארק נשמר.
במהלך העונה קלארק יגלה את סודו לפיט חברו הטוב, והוא יהיה הראשון מחוץ למשפחה לדעת על כך.
ויטני מת בשדה הקרב ויחסיהם של קלארק ולאנה יידעו עליות ומורדות.
ככל שקלארק ולאנה יתקרבו, כך יתערערו לחלוטין יחסיו עם קלואי.
במשפחת לות'ור האיבה בין האב ליונל לבן לקס נמשכת.
לקס מוצא את אחיו האבוד לוקאס.
לות'ורקורפ מבצעת ניסויים בגבישי מטאור מזוקקים ומצליחה ליזום בעזרתם שינויים בכוחותיהם של בני אדם.
בפרק 17 של העונה השנייה מופיע לראשונה בהופעת אורח כריסטופר ריב כפרופסור סוואן, מדען שהצליח לפענח את סודותיו של הכוכב קריפטון ומשתף פעולה עם קלארק.
קלארק מוצא מערות אינדיאניות עם כיתוב דומה לכיתוב בחללית שלו, ומגלה שאחד מאבות אבותיו ביקר באזור.
קלארק לומד על המורשת הקריפטונית שלו, ולומד את השפה בעזרת טכנולוגיה קריפטונית.
מתחילה מערכת היחסים בין קלארק לג'ור אל, אביו הביולוגי שהעתיק את תודעתו לבינה מלאכותית שנשלחה בתוך החללית כדי ללמד ולהדריך את בנו.
בסוף העונה קלארק עוזב את סמולוויל ומאמץ זהות חדשה: קאל אל.
מטוסו של לקס לות'ור מתרסק לים בדרכו לירח הדבש.
העונה נפתחת שלושה חודשים לאחר סיום העונה הקודמת.
קאל אל אימץ זהות של פושע נהנתן.
לקס מתמודד עם האלטר אגו שלו, לואיס, באי בודד.
הלן ברייס, אלמנתו, מביימת צער מזויף.
לקס ניצל מהאי, ונוקם בהלן.
ג'ונתן קנט בשיתוף פעולה עם ג'ור אל מצליח להחזיר את קלארק לחייו הקודמים, אך משלם על כך בבריאותו.
קלואי נסחטת על ידי ליונל לות'ור.
לקס מגלה שליונל אביו רצח את סבו וסבתו על מנת לזכות בכספי הביטוח.
ליונל מסמם אותו וכופה עליו טיפול בהלם חשמלי שמשכיח ממנו הכל.
קלואי מסרבת להמשיך לעבוד עבור ליונל ומשלמת מחיר אישי ומשפחתי.
ליונל מתגלה כחולה סופני ומבצע ניסויים בבני אדם בעזרת דמו של קלארק, ללא ידיעה למי הדם שייך.
כמו כן, הוא ממשיך באובססיביות לחקור את מערות הקוואצ'י והאגדות העתיקות הולכות ומתגשמות.
קלארק מגלה שלקס לא הפסיק לחקור אודותיו ונוצר קרע בחברותם.
ליונל מופלל על ידי קלואי שמקליטה אותו מודה ברצח הוריו.
בפרק סיום העונה קלארק מתאחד עם ג'ור אל; קלואי, מעידה במשפטו של ליונל על רצח הוריו ונכנסת לתוכנית להגנת עדים, אך נרצחת לכאורה במהלך פיצוץ בבית המוגן אליו היא נכנסת.
לאנה מחליטה לעזוב את סמולוויל לטובת לימודים בפריז ולקס מורעל בביתו.
במהלך שהותה בפריז, לאנה פוגשת את ג'ייסון טיג, איתו היא מתחילה לנהל רומן.
במהלך סיור בכנסייה, נצרב על גבה של לאנה קעקוע קריפטוני מסתורי, והיא מחליטה לשוב לסמולוויל במטרה לחקור את מקורו.
במהלך מחקרה, לאנה לומדת על אמה הקדמונית, הרוזנת-המכשפה איזבל מרגרט ת'ורו, שהועלתה למוקד באשמת כישוף ונשבעה לשוב לתחייה דרך צאצאיתה.
במקביל, מרתה מגלה כי קאל-אל חזר לסמולוויל בחיפוש אחר שלוש אבני הכוח; לקס, שנסע למצרים בעקבות פסל בו נמצאת אבן האש, חוזר במטוס, אך קאל-אל פורץ אליו ולוקח את אבן האש, אותה הוא שומר במערות הקוואצ'י.
בעזרתה של ברידג'ט קרוסבי (מרגו קידר), עוזרתו האישית של פרופסור סוואן שמספקת לה קריפטונייט שחור, מרתה מצליחה להחזיר את אישיותו של קלארק, שמחליט לעזור ללויס ליין, בת דודתה של קלואי שהגיעה לסמולוויל במטרה לחקור את נסיבות מותה של קלואי.
מאוחר יותר, השניים מגלים שלקס הסתיר את קלואי כדי שליונל יהיה בטוח שהיא מתה.
ג'ור אל מצווה על קלארק למצוא את האבנים, לפני שימצאו אותן בני האדם.
לקס וג'ייסון חוקרים גם אודות האבנים לאחר שגילו שאיזבל ת'ורו הועלתה על המוקד בגלל החיפוש אחריהן.
אמו של ג'ייסון, ג'נביב, מגיעה לסמולוויל.
אף על פי שלאנה בטוחה שג'ייסון שונא את אימו, לקס חושד בג'ייסון, ומאמין שהוא מסוכן ללאנה.
בכלא, ליונל משיג את אבן המים, איתה הוא מתכנן להחליף גופים עם לקס, אך בטעות מתחלף עם קלארק ובעקבות כך מגלה את סודו.
במקביל, לאורך העונה, אבני המים והאוויר עוברות מיד ליד, ובנוסף, קלואי מגלה את סודו של קלארק, אך שומרת זאת ממנו.
בסיום העונה, ג'ייסון וג'נביב חוטפים את לקס וליונל כדי שיגלו להם היכן האבנים נמצאות.
ליונל נשבר ומודיע שאחת מהן נמצאת אצל לאנה.
ג'נביב מתעמתת עם לאנה, אך איזבל משתלטת על גופה והורגת את ג'נביב בעזרת אבן האוויר.
במקביל, לקס וליונל רודפים אחרי ג'ייסון, אך זה האחרון נופל לכאורה אל מותו.
ג'ור-אל מצווה על קלארק למצוא את שתי האבנים האחרונות, אחרת סמולוויל תושמד במטר מטאורים שני.
עם זאת, בעקבות רצח ג'נביב, אבן האוויר מוכתמת בדם, מעשה שבכל זאת מנחית מטר מטאורים שני על סמולוויל.
ג'ונתן ומרתה עומדים לעזוב יחד עם שאר תושבי סמולוויל, אך ג'ייסון (שמתגלה כחי) מחזיק אותם כבני ערובה ומטאור מתרסק על ביתם.
קלארק מקבל את האבן האוויר מלאנה, שאומרת לו שתמיד אהבה אותו, ואת אבן המים הוא לוקח מלקס, בעזרתה של קלואי.
לאנה מנסה לעזוב את סמולוויל במסוק של לקס, אך המסוק מתרסק ליד חללית שהגיעה עם מטר המטאורים.
במערת הקוואצ'י, קלארק מחבר את שלוש האבנים, המתאחדות לקריסטל בצורת יהלום, ומועבר דרך המערה לקוטב הצפוני.
לאחר שקלארק מגיע לקוטב הצפוני, הוא זורק את הקריסטל לאוויר ובכך יוצר את "מבצר הבדידות", מבנה הבנוי מהדנ"א של קריפטון, שם אמור ג'ור אל להדריך את קלארק במימוש ייעודו.
קלואי, שהצליחה לעבור דרך המערה מיד אחריו, קופאת למוות מקור, וקלארק מבקש מג'ור אל שייתן לו להציל אותה, ומבטיח לו בתמורה שישוב עד השקיעה.
בסמולוויל, לאנה ניצלת מהתרסקות המסוק, וחוזה בצאתם של שני קריפטוניים שיוצאים מהחללית וטובחים בכל השוטרים בזירת ההתרחשות.
קלארק יוצא לעצור אותם, ובכך הוא קוטע את הכשרתו וממרה את פיו של ג'ור אל, שנוטל ממנו את כוחותיו.
לקס, שמשוכנע שלקלארק יש כוחות-על, ושולח שלושה פריקי מטאור כדי לבחנו, אך כיוון שכוחותיו של קלארק מושעים על ידי ג'ור-אל, לקס מאמין שהוא טעה.
קלארק מתעמת איתו וחברותם מתפוררת.
בהמשך, הופכים קלארק ולאנה לזוג, אך זמן קצר לאחר מכן נורה קלארק ומת בבית החולים.
זמן קצר לאחר קביעת המוות, ג'ור-אל מחזיר לקלארק את כוחותיו ואת חייו, אך מזהיר אותו שייקח משהו אחר בתמורה.
במהלך העונה, קלואי מתחילה לעבוד ב"דיילי פלאנט", וקלארק פוגש את פרופסור מילטון פיין, מורה להיסטוריה באוניברסיטת קנזס בה הוא לומד.
פיין מציל לכאורה את קלארק מקריפטונייט כסוף שהחמיר את הפרנויה שלו, אך מתגלה כמי שיצר בעצמו את הקריפטונייט, וגורם למרתה לגסוס על מנת שקלארק יפנה עורף לג'ור-אל וישחרר את זוד, פושע מלחמה קריפטוני שרצה לקחת את השלטון על קריפטון ממשפחת אל, וגרם בכך למלחמה שהובילה לחורבן הכוכב.
קלארק מצליח להביס אותו, אך ללא ידיעתו, לקס מוצא את מילטון פיין בהונדורס כמה חודשים אחר כך, ומבקש ממנו עזרה בפיענוח החללית.
חבר מעברו של ג'ונתן, ג'ק ג'נינגס, מגיע לסמולוויל כדי שג'ונתן יעזור לו לנצח בבחירות לבית הנבחרים של קנזס נגד לקס, ג'נינגס נקלע לפרשיית מין ומבקש מג'ונתן להתמודד במקומו.
בליל הבחירות, קלארק מספר ללאנה את סודו ומציע לה נישואים.
היא מסכימה, אך בעקבות שרשרת אירועים לא צפויים היא נהרגת.
קלארק מבקש מג'ור-אל לחזור אחורה בזמן במטרה למנוע את מותה, ובניסיון הנוסף הוא לא מגלה לה את סודו, אך בהמשך משלם על כך במחיר פרידתה ממנו והתקרבותה ללקס.
ג'ונתן מנצח בבחירות, אך ליבו לא עומד בלחץ, והוא נפטר.
בעקבות מותו של ג'ונתן, מרתה מתמנה לתפקיד במקומו.
לאחר שסם הגורם לאנשים למות ולחזור לחיים מחדש מוזרק לקלארק בטעות, הוא פוגש את ג'ונתן, שמגלה לו שליונל יודע את סודו.
במקביל, ליונל מתקרב אל מרתה.
קלארק מספר לאמו את דברי אביו, ולאחר מכן מתעמת עם ליונל, וכך מגלה שג'ור-אל משתמש בליונל ככלי קיבול על מנת להעביר לקלארק מסרים בקריפטונית.
מהודעותיו של ג'ור-אל, קלארק מגלה שזוד מגיע.
על מנת למנוע ממנו לקבל גוף גשמי, קלארק מבין שהוא מוכרח להרוג את לקס.
פיין מפעיל וירוס שמפיל את כל התשתיות ברחבי העולם וגורם לאנשים להתפרע ברחובות.
קלארק חוזר לג'ור-אל, וזה מגלה לו שפיין נוצר בידי זוד, והוא ידוע כ"ברייניאק".
ג'ור-אל נותן לקלארק פגיון להרוג בעזרתו את לקס, אך קלארק לא מקשיב להוראתו, ודוקר במקום את ברייניאק, ומשחרר בכך את זוד.
קלארק מנסה לעצור את זוד, שהשתלט על גופו של לקס, אך זוד כולא אותו באזור הפנטום, מושבת עונשין בין-גלקטית ממנה לא ניתן להימלט.
קלארק מצליח להימלט מאזור הפנטום ולהביס את גנרל זוד בלי לפגוע בלקס.
המטוס של מרת'ה ולויס מתרסק בקוטב הצפוני, ליד מבצר הבדידות, וג'ור אל מציל אותן.
כאשר קלארק נמלט מאזור הפנטום משתחררים איתו בטעות פושעים הלכודים שם, ובעקבות כך הוא מקדיש את זמנו ללכידתם.
אוליבר קווין עובר לגור במטרופוליס.
הוא מחפש את המקור לכוחות העל שהיו ללקס כאשר זוד שלט בו, ולשם כך חוטף את לקס אך לא מגלה דבר.
אוליבר מגלה את כוחותיו של קלארק ומשכנע אותו שכוחותיו נועדו למשהו גדול.
בנוסף, במהלך העונה, קלארק משתף פעולה עם גיבורי על נוספים – סייבורג, אקוומן, פלאש והצייד ממאדים.
לקס ולאנה מתקרבים זה לזה ועוברים לגור יחד.
לקס מרמה את לאנה וגורם לה להאמין שהיא בהריון, והיא נענית להצעת הנישואין שלו.
לאחר החתונה לקס גורם לה להאמין שהיא הפילה את התינוק, אך בדיקה אקראית בבית החולים גורמת לה לגלות את האמת.
בפרק סיום העונה מרתה מתמנה לסנאטורית בוושינגטון ועוזבת את קנזס.
לאנה עוזבת את לקס, אך כשנכנסת למכונית היא מתפוצצת, ולקס נעצר באשמת רציחתה.
קלארק מנסה להרוג את הפנטום האחרון שנותר ותוך כדי הסכר הסמוך נהרס.
סכר שנפרץ באגם סמוך משחרר חללית וממנה יוצאת קארה, בת דודו הביולוגית של קלארק שנשלחה לכדור הארץ באותו יום שקאל-אל נשלח, ונשארה רדומה בחללית שלה שנחתה בקרקעית האגם.
קלארק מוזהר על ידי הצייד ממאדים שקארה מסוכנת עבורו, ומגלה לו שאביה ואביו היו יריבים.
לאחר שקלארק וקארה חולקים חיזיון משותף הם מבינים טוב יותר את עברם וחוזרים לשתף פעולה.
בעקבות איבוד זיכרונותיה, היא מתומרנת בידי לקס אך ניצלת ברגע האחרון.
לאחר שברייניאק פוגע בלאנה היא מסכימה לשתף איתו פעולה כדי להציל את לאנה, אך נכלאת על ידי ברייניאק באזור הפנטום והוא גונב את זהותה, אך מתגלה לבסוף על ידי קלארק.
לאחר שלקס מבטיח לה שלא יפגע בה היא חוזרת לסמולוויל ועוברת לגור עם קלארק בחווה.
מאחורי גבו של קלארק היא מתכננת נקמה במשפחת לות'ר.
בעקבות תאונה לאנה מקבלת את כוחותיו של קלארק והנקמה בלקס הופכת להיות אלימה יותר, עד שקלארק מגלה זאת.
ברייניאק פוגע בה על מנת לאלץ את קארה לשתף איתו פעולה.
כאשר היא מחלימה היא משאירה לקלארק סרטון פרידה ומבקשת שלא יחפש אותה כיוון שהעולם זקוק לו יותר, בהמשך התברר שלקס הכריח אותה לצלם את הסרטון.
קלארק פוגש ליום אחד את לארה, אמו הביולוגית, ואת זור אל, אביה של קארה, ששוחזרו מתוך קריסטל מהחללית של קארה שהכיל את הזכרונות ואת הדנ"א של שניהם.
לאחר שהוא מבין את טעותו הוא משמיד את הקריסטל ואותם אך מוענש בידי ג'ור אל ונותר חודש שלם במבצר הבדידות.
במקביל הפנטום בן דמותו חי עם לאנה.
כאשר קלארק חוזר הוא משמיד את הפנטום אבל יחסיו עם לאנה מתערערים.
לקס רוכש את ה"דיילי פלנט".
במקביל, בעקבות התעוררות זיכרונות ילדות הוא לומד יותר על התארגנות "וריטאס" ועל "הנוסע" – חייזר עם כוחות על שנשלח לכדור הארץ.
על מנת להגיע למידע אודות הנוסע הוא הורג את ליונל אביו.
במהלך חיפושיו אחריו, הוא מצליח להשיג חפץ בעזרתו יוכל לשלוט ב"נוסע".
הוא מגיע למבצר הבדידות, מוצא שם את קלארק, מבין שהוא "הנוסע" ובעזרת החפץ שמצא גורם לחורבן של מבצר הבדידות.
לקס יורד למחתרת, ובינתיים מוכרז כנעדר.
טס מרסר מתמנה למנכ"לית "לות'רקורפ", לומדת על קלארק מיומניו האישיים של לקס, מקבלת אותו למשרה ב"דיילי פלנט" ככתב ושותף של לויס, ומגלה את סודו המלא בעצמה.
לאחר שהיא מגלה שתומרנה בידי לקס, טס מוכרת את "לות'רקורפ" ל"תעשיות קווין".
לקס מנסה להביא למותו של אוליבר קווין אך נכשל, ואוליבר הורג אותו.
לאנה חוזרת לסמולוויל, והאהבה בינה לקלארק חוזרת לפרוח.
היא מצליחה להניח את ידה על פיתוח של לות'קורפ - פרומתאוס, חליפה תת-עורית שמעניקה לה כוחות על.
עם זאת, החליפה סופחת אליה אבני מטאור והופכת אותם לסלעים רגילים.
לקס מתמרן את לאנה וקלארק כך שעל מנת להגן על תושבי מטרופוליס, לאנה תאלץ לספוח כמות גדולה של חומר מטאורי לפני שיתפוצץ.
החומר הופך את לאנה לרעילה עבור קלארק והם נאלצים להיפרד לתמיד.
קלארק, שעובד כעת במטרופוליס, מציל אנשים בתכיפות גדולה יותר מבעבר, ושמועה על קיומו של גיבור על מסתורי מתפשטת בעיר.
ג'ימי מצלם את קלארק כטשטוש ברגע הצלה במהירות על.
קלארק משתכנע שהעולם מחפש גיבור להיאחז בו, ומחליט ליצור לעצמו זהות נוספת שתעניק לעולם תקווה.
התמונה מתפרסמת בעמוד הראשי בעיתון, וקלארק מקבל את הכינוי "הטשטוש האדום-כחול" על שם הטשטוש שיוצרים צבעי בגדיו במרוצתו.
קלארק מתקשר ללויס בתור הטשטוש והיא מציעה להוות אוזן קשבת עבורו בכל עת שירצה כדי שלא ירגיש בודד.
קלארק ממשיך ליצור קשר עם לויס בתור הטשטוש, ובמקביל חלה התפתחות רומנטית במערכת היחסים בין קלארק ללויס.
פרמדיק בשם דייוויס בלום מפתח קיבעון כלפי קלואי.
דייוויס מבין שאישיות אחרת שלו משתלטת עליו לעיתים ואחראית לסדרת רציחות במטרופוליס.
ביום החתונה של קלואי וג'ימי, דייוויס מאבד שליטה ומשנה צורה לדומסדיי, מתפרץ למסיבה, פוצע את ג'ימי וחוטף את קלואי למבצר הבדידות, הנשלט כעת על ידי ברייניאק.
ברייניאק מתכנן לספוג את כל הידע האנושי ואז להניח לדומסדיי להשמיד את העולם.
גיבורי-על מהעתיד מנטרלים את ברייניאק, נותנים לקלארק טבעת מסע בזמן וחוזרים לעתיד עם הליבה של ברייניאק.
ג'ימי רואה שדייוויס הוא הרוצח הסדרתי, אך קלואי בטוחה שהוא הזה בהשפעת משככי כאבים, וג'ימי המתוסכל נפרד ממנה.
דייוויס מנסה להתאבד אך חוזר לחיים כי דומסדיי בן אלמוות.
האמת על דייוויס מתגלה, וקלואי מנסה לעזור לו להישאר בשליטה.
בפרק האחרון, לויס נוגעת בטבעת הלגיון ונעלמת.
אוליבר מציע שהליגה תהרוג את דייוויס, אך קלארק מסרב ומביא קריפטונייט שחור שמפצל את דייוויס ודומסדיי לשני גופים.
קלארק מביס את דומסדיי ולוכד אותו בבור עמוק.
ג'ימי מגלה שקלארק הוא הטשטוש ומשלים עם קלואי.
דייוויס שומע שקלואי עזרה לו כדי להגן על קלארק ולא מתוך אהבה כלפיו.
דייוויס דוקר את ג'ימי ומתנפל בזעם על קלואי, וג'ימי הפצוע הורג אותו ומת.
עקב הירצחו של ג'ימי והיעלמותה של לויס, קלארק מחליט לציית לג'ור אל, להתנתק מהחברה האנושית, ולהתמקד בהכשרה ואימונים במבצר הבדידות ובהצלות.
קלארק עובר לתלבושת שחורה ומאמץ את הסמל של משפחת אל.
לאחר שלושה שבועות, לויס מופיעה מחדש ולא זוכרת היכן הייתה.
קלארק, קלואי וטס מסיקים שלויס חזרה מהעתיד ושמוחה מדחיק את זיכרונותיה הטראומטיים ממנו.
קלארק חוזר לשגרת חיים אנושית ולעבודה ב"דיילי פלנט" לצד ההכשרה וההצלות.
קלארק ולויס הופכים לזוג, ובמקביל קלארק ממשיך להתקשר ללויס בתור הטשטוש ולשתף אותה בתחושותיו.
העתקים משובטים של אזרחים וחיילים מהעיר קנדור שבקריפטון מתפזרים על פני כדור הארץ, ביניהם העתק של גנרל זוד בצעירותו, מייג'ור זוד.
טס משתפת פעולה עם זוד בתמורה להבטחתו להציל את כדור הארץ, בניגוד לקלארק הדואג לגורל האנושות.
קלארק רואה את הזכרונות המודחקים של לויס מהעתיד, שנה קדימה: השמש נראית אדומה, זוד וחייליו שולטים על האנושות, וקלארק מהעתיד מספר ללויס שהוא נלחם בזוד והפסיד.
קלארק מחליט לנקוט בגישה אחרת ולהתיידד עם זוד בתקווה למנוע ממנו להפוך לנבל.
זוד, שהיה חברו הטוב של ג'ור אל, מרוצה מהחברות, אך היא לא מחזיקה מעמד.
זוד בונה מגדל סולארי להמרת צבע קרני השמש הצהובה המעניק כוחות על לקריפטונים מקוריים לאדום המעניק כוחות על לקריפטונים משובטים, וקלארק ממוטט את המגדל.
קלארק, בדומה לזוד, מחשיב את הקנדורים לבני עמו וחש אחריות כלפיהם, אך בניגוד לזוד, מתכנן להטמיע אותם בין בני האדם.
זוד נורה וקלארק תורם לו מדמו כדי לרפא אותו.
זוד מקבל כוחות-על מהדם ובתורו תורם מדמו לחייליו.
זוד מגלה שהטירונית פאורה מצדדת בקלארק, הורג אותה, מספר לחייליו שבני האדם עשו זאת ומשכנע אותם שלא ניתן לחיות לצדם בשלום.
ארגון ממשלתי חשאי בשם "שחמט" רודף את גיבורי העל כדי להכריח אותם לשתף פעולה ולהילחם בקנדורים.
בראש הארגון עומדת אמנדה וולר, המלכה הלבנה.
הארגון, שהיה אחראי להעמדה לדין של חברת הצדק של אמריקה - JSA, רודף שוב אחרי חברי האגודה על מנת למשוך את גיבורי העל של הדור הנוכחי, אך בפועל גורם להם להתאחד נגד הארגון.
וולר חוטפת את קלואי על מנת לכפות על קלארק לשתף איתה פעולה, אך בסיוע החץ הירוק והצייד ממאדים הוא מצליח להבריח אותה.
בארגון מקביל בעל אותן מטרות עומד המלך השחור, מקסוול לורד, איש עסקים עשיר, שמנסה לחלץ את זהותו של "הטשטוש" באמצעים טכנולוגיים מכל האנשים שראו אותו לשבריר שנייה כלשהו.
כנגד שני הארגונים עומד ארגון שלישי אשר בראשו עומדת המלכה האדומה, אשר מגינה על גיבורי העל וזהותם.
בסוף יתברר שהמלכה האדומה היא מרתה קנט.
לאחר שוולר מנסה לפגוע בקנדורים זוד מחריב את מפקדת שחמט ומכריז מלחמה על האנושות.
בפרק האחרון, לויס מבינה שקלארק הוא הטשטוש.
החיילים הקנדורים שומעים את זוד מודה שהרג את פאורה ומורדים בו.
קלארק שולח את הקנדורים להתיישב בכוכב אחר ולהמשיך שם את התרבות שלהם.